stanford-oval/wikipedia huggingface dataset:
Jouppilanranta

Jouppilanranta sijaitsee Jouppilan kaupunginosassa Seinäjoella. Puisto sijaitsee Seinäjoen länsirannalla muodostaen puistokokonaisuuden. Puistokokonaisuus rajautuu Kirkkokatuun ja Suupohjantien väliselle alueelle. Puiston läheisyydessä sijaitsevat muun muassa Seinäjoki-areena, Pohjanmaan poliisilaitoksen Seinäjoen toimipiste sekä Seinäjoen ammattikorkeakoulun tiloja. Alueella on käytetty runsaasti kiveyksiä, puita ja pensaita.
Juan de la Cueva

| Juan de la Cueva |
| --- | --- |
 Juan de la Cueva
Henkilötiedot
Syntynyt: noin 1550
Kuollut: noin 1610
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Juan de la Cueva (noin 1550 − noin 1610) oli espanjalainen näytelmäkirjailija. Hän viljeli useimpia kirjallisuudenlajeja, mutta onnistui parhaiten draamassa ja oli yksi kansallisen draaman perustajia. Cuevan toiminta oli uudistavaa. Hän kohotti draamallista tyyliä ja jakoi draaman kolmeen jornada-osaan. Hänen tuotteliaisuutensa kuitenkin vahingoitti hänen teostensa arvoa. Kokoomateos Obras (Sevilla 1582) sisältää sonetteja, canzoneja, elegioja, eklogeja ynnä muuta italialais-klassilliseen tyyliin. Hänen kokoelmiaan ovat muun muassa Coro Febeo de romances historiales (1587−1588) ja Primera parte de las comedias y tragedias (1588), johon kuuluu neljä murhenäytelmää ja kymmenen komediaa.
Jaakko Olavi Antila

| Jaakko Olavi Antila> Henkilötiedot |
| --- | --- |
Syntynyt: 13. kesäkuuta 1982 (ikä 42) Nurmo
Kansalaisuus:  Suomi
Ammatti:  hiippakuntapastori, piispan teologinen sihteeri
Koulutus ja ura
Tutkinnot:  Helsingin yliopisto (TM 2006, TL 2008, TT 2010)
Väitöstyön ohjaaja:  Jouko Talonen
Tutkimusalue:  kirkkohistoria
Tunnetut työt:  Kansankirkko ristipaineessa (2014)
Jaakko Olavi Antila (s. 13. kesäkuuta 1982 Nurmo) on suomalainen kirkkohistorian tutkija ja Suomen evankelis-luterilaisen kirkon pappi.
Ura

Antila valmistui teologian tohtoriksi Helsingin yliopistosta vuonna 2010. Hän selvitti väitöskirjassaan kirkon politisoitumiskehitystä 1960- ja 1970-luvulla sekä herätysliikkeiden vaikutusta Keskustapuolueen kirkkopolitiikkaan.
Myöhemmin hän on tutkinut Suomen evankelis-luterilaisen kirkon kirkolliskokouksen historiaa ja kirjoittanut aiheesta vuodet 1974–2011 kattavan historiateoksen Kansankirkko ristipaineessa. Hän on tutkinut myös Liettuan kirkkohistoriaa ja ollut mukana toimittamassa kirkkohistorian yliopistollisia oppikirjoja.
Antila toimi Suomen kirkkohistoriallisen seuran sihteerinä ja rahastonhoitajana vuosina 2007–2008. Hän oli Suomen kirkkohistoriallisen seuran vuosikirjan toimittajana vuosina 2011–2014.
Antila on vihitty papiksi Suomen evankelis-luterilaisessa kirkossa. Hän on työskennellyt vuodesta 2016 Lapuan hiippakunnan hiippakuntapastorina ja piispa Simo Peuran teologisena sihteerinä. Vuodesta 2018 hän on ollut Seinäjoen Sotaveteraanien puheenjohtaja.
Yksityiselämä

Jaakko Antila on naimisissa pastori Riina Antilan kanssa, ja heillä on viisi lasta.
Teokset > Tutkimukset

Syriac Orthodox Self-Understanding and the Protestant Challenge: A Study on the Internet Material of the Malankara Jacobite Archdiocese in North America.  Helsinki:  Aleksanteri Institute, 2007.  ISBN 978-952-10-4124-2.
”Politiikka on kirkossa”: Keskustapuolueen kirkkopoliittisten tavoitteiden muotoutuminen vuosina 1966–1978.  (Väitöskirja. Suomen kirkkohistoriallisen seuran toimituksia 213)  Helsinki:  Suomen kirkkohistoriallinen seura, 2010.  ISSN 0356-0759.  ISBN 978-952-5031-57-7.
Kansankirkko ristipaineessa: Suomen luterilainen kirkolliskokous 1974–2011.  (Suomalaisen Kirjallisuuden Seuran Toimituksia 1407)  Helsinki:  Suomalaisen Kirjallisuuden Seura, 2014.  ISSN 0355-1768.  doi:10.21435/skst.1407.  ISBN 978-952-222-544-3.
Suomen evankelis-luterilaisen kirkon kirkolliskokous – Kyrkomötet i den evangelisk-lutherska kyrkan i Finland – The General Synod of the Evangelical Lutheran Church of Finland 1974–2011.  (Suomen ev.-lut. kirkon julkaisuja, Kirkko ja päätöksenteko 3)  Helsinki:  Kirkkohallitus, 2014.  ISSN 2342-2424.  ISBN 978-951-789-475-3.  Teoksen verkkoversio (PDF).
Teokset > Muut itsenäiset julkaisut

Sininen risti.  Nurmo:  [omakustanne], 2003.  ISBN 952-91-5518-2.
Teokset > Toimitetut teokset

Antila, Jaakko Olavi & Laine, Esko M. (toim.): Yleisen kirkkohistorian lähteet ja tutkimus.  (Suomen kirkkohistoriallisen seuran toimituksia 215)  Helsinki:  Suomen kirkkohistoriallinen seura, 2011.  ISSN 0356-0759.  ISBN 978-952-5031-63-8.
Antila, Jaakko Olavi & Laine, Tuija (toim.): Suomen kirkkohistoriallisen seuran vuosikirja – Finska kyrkohistoriska samfundets årsskrift 101.  Helsinki:  Suomen kirkkohistoriallinen seura, 2011.  ISSN 0356-0767.  ISBN 978-952-5031-67-6.
Antila, Jaakko Olavi & Bergström, Milla (toim.): Suomen kirkkohistoriallisen seuran vuosikirja – Finska kyrkohistoriska samfundets årsskrift 102.  Helsinki:  Suomen kirkkohistoriallinen seura, 2012.  ISSN 0356-0767.  ISBN 978-952-5031-70-6.
Antila, Jaakko Olavi & Laine, Esko M. & Meriläinen, Juha (toim.): Kristinuskon historian tutkimusalat ja metodit.  (Suomen kirkkohistoriallisen seuran toimituksia 226)  Helsinki:  Suomen kirkkohistoriallinen seura, 2013.  ISSN 0356-0759.  ISBN 978-952-5031-75-1.
Antila, Jaakko Olavi & Bergström, Milla (toim.): Suomen kirkkohistoriallisen seuran vuosikirja – Finska kyrkohistoriska samfundets årsskrift 103.  Helsinki:  Suomen kirkkohistoriallinen seura, 2013.  ISSN 0356-0767.  ISBN 978-952-5031-76-8.
Antila, Jaakko Olavi & Latvala, Piia (toim.): Suomen kirkkohistoriallisen seuran vuosikirja – Finska kyrkohistoriska samfundets årsskrift 104: Kristityt, juutalaiset ja muslimit – Kristna, judar och muslimer.  Helsinki:  Suomen kirkkohistoriallinen seura, 2014.  ISSN 0356-0767.  ISBN 978-952-5031-82-9.
Antila, Jaakko Olavi (toim.): Usko, elämä ja yhteys: Luterilaisuuden mahdollisuudet tänään ja huomenna.  Helsinki:  Kirjapaja, 2017.  ISBN 978-952-288-750-4.
Joanne (kappale)

| ”Joanne” Lady Gaga |
| --- | --- | --- |

Singlen tiedot
 Albumilta: Joanne
 Julkaistu: 22. joulukuuta 2017 (Italia) 26. tammikuuta 2018 (maailmanlaajuisesti)
 Formaatti: digitaalinen lataus
 Tuottaja(t): Albumiversio: Lady Gaga, Mark Ronson, BloodPop Pianoversio: Lady Gaga, Paul Blair, Mark Nilan Jr., Nick Monson
 Tyylilaji: country
 Kesto: 03.16 (albumiversio) 04.39 (pianoversio)
 Levy-yhtiö: Interscope Records
Lady Gagan muut singlet
| ”The Cure” 2017 | ”Joanne” 2017 | ”Shallow” 2018 |
Joanne on yhdysvaltalaislaulaja Lady Gagan kappale. Sen julkaisi Interscope Records hänen viidennen, Joanne-studioalbumin kolmantena ja viimeisenä singlenä Italiassa 22. joulukuuta 2017 ja sen pianoversio nimeltään "Joanne (Where Do You Think You're Goin'?)" muualla maailmassa 26. tammikuuta 2018. Kappaleen ovat sanoittaneet ja tuottaneet Gaga, Mark Ronson ja BloodPop. Gaga sai inspiraation kappaleen tekoon hänen edesmenneestä tädistään, Joanne Germanottasta ja siitä tuli keskipiste kappaleen albumin musikaaliselle tyylisuunnalle. Hän pyrki siihen että kappaleella olisi parantava vaikutus niille jotka ovat joutuneet kamppailemaan menettämisen ja kipujen kanssa.
"Joanne" on musikaalisesti country kappale, joka kertoo sanoiltaan Joannen kuolemasta Gagan perheen näkökulmasta. Ennen singlejulkaisua kappaleella oli jo pientä listamenestystä Britanniassa ja Ranskassa. Gaga on esittänyt kappaleen livenä muun muassa vuoden 2018 Grammy-palkintogaalassa sekä hänen Joanne World Tour-kiertueella. Se on mukana myös vuonna 2017 julkaistun dokumenttielokuvan Gaga: Fife Foot Two kohtauksessa, jossa Gaga sekä hänen isoäitinsä kuuntelevat kyseistä kappaletta.
Kappaleen pianoversiolle on toteutettu myös musiikkivideo, joka julkaistiin singlen julkaisupäivänä. Video jatkaa albumin aiempien kappaleiden musiikkivideoiden muodostamaa löyhää tarinaa. Kappale voitti Grammyn vuoden 2019 Grammy-palkintogaalassa kategoriassa "Paras pop soolo esitys".
Käännös suomeksi
Juan de Soan de Gotó

Pyhä Juan de Soan de Gotó (myös Juan Soan, Juan de Goto tai Juan Gotolainen; jap. jap. ヨハネ五島; n. 1578 Gotō-saaret, Japani – 5. helmikuuta 1597 Nagasaki, Japani) oli japanilainen kristittynä kasvatettu katekeetta, jesuiitta, pyhimys ja marttyyri Nagasakissa. Hän oli japanilainen, vain 19-vuotias ristiinnaulitsemisensa aikana ja kuoli jesuiittojen Paolo Miki ja Giovanni Kisai kanssa. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.
Jukka Vehviläinen

Jukka Vehviläinen (1. toukokuuta 1981 – 6. kesäkuuta 2021) oli suomalainen lentopalloilija ja valmentaja, joka pelasi Hurrikaani-Loimaassa. Hän pelasi uransa loppupuolella myös Loimaan Jankon joukkueessa 1-sarjaa. Vehviläinen oli luokanopettaja alakoulussa.
Vehviläinen kuoli 40-vuotiaana moottoripyörän ja auton kolarissa Salossa kesäkuussa 2021.
Jukka Vesterinen

Jukka Vesterinen (s. 3. syyskuuta 1974) on suomalainen saappaanheittäjä, joka on heittänyt lajin toiseksi pisimmän kaaren maailmassa (67,31 metriä). Vesterinen edustaa Leppävirran Urheilijoita.
Jill Barklem

| Jill Barklem> Henkilötiedot |
| --- | --- |
Syntynyt: 23. toukokuuta 1951 Epping, Essex, Englanti
Kuollut: 15. marraskuuta 2017 (66 vuotta) Lontoo, Englanti
Ammatti:  kirjailija, kuvittaja
Puoliso:  David Barklem
Lapset:  2
Kirjailija
Tuotannon kieli: englanti
Tyylilajit:  lastenkirjallisuus
Pääteokset:  Tiheikön väki
Aiheesta muualla
Kotisivut
Löydä lisää kirjailijoitaKirjallisuuden teemasivulta
Jill Barklem (23. toukokuuta 1951 Epping, Essex – 15. marraskuuta 2017 Lontoo) oli englantilainen lastenkirjailija ja lastenkirjojen kuvittaja. Hänet tunnetaan Tiheikön väki -kirjasarjastaan, jonka neljä ensimmäistä osaa julkaistiin vuonna 1980. Kirjoja on sittemmin myyty yli seitsemän miljoonaa kappaletta ja niitä on käännetty 13 kielelle.
Jill Barklem avioitui David Barklemin kanssa vuonna 1977. He saivat kaksi lasta. Jill Barklem kuoli keuhkokuumeeseen vuonna 2017.
Suomennettuja teoksia

Tiheikön väki kevätpuuhissa.  (Spring Story, 1980)  Suomentanut Panu Pekkanen. WSOY, 1980.
Tiheikön väki kesäpuuhissa.  (Summer Story, 1980)  Suomentanut Panu Pekkanen. WSOY, 1980.
Tiheikön väki syyspuuhissa.  (Autumn Story, 1980)  Suomentanut Panu Pekkanen. WSOY, 1980.
Tiheikön väki talvipuuhissa.  (Winter Story, 1980)  Suomentanut Panu Pekkanen. WSOY, 1980.
Salaiset portaat.  (The Secret Staircase, 1983)  Suomentanut Anna-Maija Viitanen. Julkaistu suomeksi kokoelmassa Tiheikön väen kootut kertomukset. WSOY, 2000.
Seikkailu vuorilla.  (High Hills, 1986)  Suomentanut Anna-Maija Viitanen. Julkaistu suomeksi kokoelmassa Tiheikön väki retkellä. WSOY, 1999.
Tiheikön väki merellä.  (Sea Story, 1990)  Suomentanut Meripirtti, Anja. WSOY, 1994.
Tiheikön väki ja pikkuhiiret.  (Poppy’s Babies, 1994)  Suomentanut Meripirtti, Anja. WSOY, 1994.
Suomennettuja teoksia > Kokoelmat

Tiheikön väen vuodenajat.  (The Four Seasons of Brambly Hedge)  WSOY, 1990.
Tiheikön väen seikkailut.  (The Brambly Hedge Treasury)  WSOY, 1991.
Tiheikön väki retkellä.  (Outings for the Mice of Brambly Hedge)  WSOY, 1999.
Tiheikön väen perheonnea.  (Baby Mice in Brambly Hedge)  WSOY, 1999.
Tiheikön väen kootut kertomukset.  (The Complete Brambly Hedge)  WSOY, 2000.
Jason Newsted

| Jason Newsted |
| --- | --- |
 Newsted esiintymässä Rock am Ring -festivaalilla Saksassa vuonna 2013.
Henkilötiedot
Syntynyt: 4. maaliskuuta 1963 (ikä 61)
Ammatti:  muusikko, lauluntekijä
Muusikko
Taiteilijanimi:  Jasonic, Jason ”Newkid”
Laulukielet:  englanti
Aktiivisena:  1980–
Tyylilajit:  heavy metal, thrash metal, speed metal, progressiivinen metalli, hard rock, alternative metal, stoner rock, punk rock
Soittimet:  basso, kitara, rummut, theremin
Yhtyeet:  Metallica, Flotsam and Jetsam, Papa Wheelie, Voivod, Echobrain, Rock Star Supernova, Ozzy Osbourne, Spastik Children, WhoCares, Gov’t Mule, Newsted
Levy-yhtiöt:  Metal Blade Records, Elektra Records, Chophouse Records, The End Records, Surfdog Records
Aiheesta muualla
[newstedheavymetal.com/ Kotisivut]
  [ Muokkaa Wikidatassa ] [ ohje ]  
Jason Curtis Newsted (s. 4. maaliskuuta 1963 Battle Creek, Michigan, Yhdysvallat) on yhdysvaltalainen muusikko ja lauluntekijä, joka tunnetaan parhaiten urastaan thrash metal -yhtye Metallican pitkäaikaisena basistina. Ennen uraansa Metallican basistina hän soitti vuonna 1983 perustamassaan Flotsam and Jetsam -yhtyeessä, josta hän liittyi Metallicaan vuonna 1986 korvaten edesmenneen Cliff Burtonin. Hän vaikutti Metallicassa vuoteen 2001, jolloin hän erosi yhtyeestä.
Erottuaan Metallicasta Newsted vaikutti 2000-luvun alussa perustamassaan alternative metal -yhtyeessä Echobrain, kiersi Ozzy Osbournen taustayhtyeen basistina ja liittyi myös heavy metal -yhtye Voivodiin. Vuonna 2012 hän perusti oman heavy metal -yhtyeensä Newsted. Hän on perustanut myös levy-yhtiön Chophouse Records ja luonut uraa taidemaalarina.
Olkapäävamma ja hiljaiselo

23. lokakuuta 2006 Newsted loukkaantui yrittäessään ottaa kiinni kaatuvaa bassovahvistinta. Tästä aiheutui repeytynyt etulabrum vasemmassa olkapäässä ja muita vammoja oikeaan. Hänet lähetettiin välittömään kirurgiseen leikkaukseen, jota seurasi pitkä kuntoutusprosessi. Vuonna 2009 hän kuitenkin esiintyi Metallican kanssa Rock and Roll Hall Of Fame -gaalassa ja uudelleen vuonna 2011 neljässä Metallican 30-vuotisen uran juhlakonsertissa. Joulukuusta 2012 hän on soittanut perustamassaan Newsted-yhtyeessä, joka julkaisi EP:n (Metal) tammikuussa 2013. Debyyttialbumi Heavy Metal Music julkaistiin 6. elokuuta 2013.
Soittimet ja välineet > Bassokitarat

Aria Pro II SB1000 (Alun perin Cliff Burtonin omistama, käytetty Master of Puppets -kiertueella)
Fender 1958 (Newsted käytti tätä bassokitaraa studiossa)
Sadowsky - Black Vintage (saarnirunko)
Sadowsky - Black Vintage (x2)
Sadowsky - PJ - Cherry Sunburst ja Caramel Sunburst
Sadowsky - Vintage - Lake Placid Blue (4- ja 5-kielisenä)
Sadowsky - Vintage - Cherry Sunburst
Sadowsky - Black Vintage - 24-nauhainen (x2)
Alembic - Elan - JPJ-mikrofonit (Newsted käytti tätä bassokitaraa vuonna 1991), 5-kielinen
Alembic - Europa - Series II electronics - Black (4-, 5-, 6- ja 10-kielinen)
Alembic - Spoiler - Series II electronics - Black (4-kielinen) (x2)
Alembic - Persuader - JJ-mikrofonit
ESP Bass - punainen
ESP B-1 - musta
Guild akustinen basso
Wal MKII - musta kultaisilla metalliosilla (4- ja 5-kielinen)
Warwick 12-kielinen basso (käytetty Wherever I May Roam -kappaleessa)
Rickenbacker 4003 - valkoinen kromipleksillä
EMG J -aktiivimikrofonit
Soittimet ja välineet > Efektit

Boss Flanger BF-2
MXR Phase 100
Mu-Tron III Bass Pedal
Tech 21 SansAmp Bass Driver DI
Tech 21 XXL overdrive
Korg G-5 Bass Synth Processor
Alesis Midiverb II
BBE Sonic Maximizer
Morley Power Wah Boost
Soittimet ja välineet > Vahvistimet ja kaiutinkaapit

Mesa/Boogie 1x15" -vahvistin
SWR-päätevahvistin
Gibson Skylark -kitaravahvistin
Fender Folded Horn 1x18"
Ampeg 1974 SVT -päätevahvistin
Ampeg B-15 -vahvistin
Ampeg SVT III (x4)
Ampeg SVT Vintage
Ampeg SVT -kaiutinkaapit
Mesa/Boogie -kaiutinkaapit
Ampeg SVT 8x10" -kaiutinkaappi
Ampeg ISO Vent 10x15" -kaiutinkaappi
Aiheesta muualla

Kuvia tai muita tiedostoja aiheesta Jason Newsted Wikimedia Commonsissa
Joanne Fenn

| Mitalit> Maa:   Yhdistynyt kuningaskunta.Naisten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Naisten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Naisten yleisurheilu.Sisäratojen MM-kilpailut  | Maa:   Yhdistynyt kuningaskunta> Naisten yleisurheilu. |
| --- | --- | --- | --- |
|  Pronssia | Budapest 2004 | 800 m |  |
Joanne Ella ’’Jo’’ Fenn (s. 19. lokakuuta 1974 Leytonstone, Suur-Lontoo) on brittiläinen 800 metrin juoksija.
Fenn karsiutui Lissabonin sisäratojen MM-kisoissa 2001 800 metrin alkuerissä ajalla 2.05,16. Seuraavana vuonna hän karsiutui Münchenin EM-kisoissa matkan välierissä ajalla 2.02,99. Vuonna 2003 hän sijoittui Euroopan sisäratojen cupissa toiseksi ja Birminghamin sisäratojen MM-kisoissa viidenneksi ajalla 1.59,95, mutta karsiutui Pariisin ulkoratojen MM-kisoissa välierissä. Fenn juoksi seuraavana vuonna toiseksi Euroopan sisäratojen cupissa ja voitti MM-pronssia Budapestin sisäratojen MM-kisoissa ajalla 1.59,50. Myöhemmin samana vuonna hän karsiutui Ateenan olympialaisissa välierissä ja oli IAAF:n yleisurheilufinaalissa kuudes.
Ennätykset

400 metrin juoksu: 54,57 (2004)
800 metrin juoksu: 1.59,86 (2002)
1 500 metrin juoksu: 4.09,54 (2004)
Jo van Ammers-Küller

Jo van Ammers-Küller vuonna 1937.
Jo van Ammers-Küller (13. elokuuta 1884 Noordeloos, Alankomaat – 23. tammikuuta 1966 Bakel, Alankomaat) oli alankomaalainen kirjailija. Hän kirjoitti lähinnä historiallisia romaaneja.
Van Ammers-Küller kirjoitti uransa alussa näytelmiä. Ensimmäiset menestyneet romaanit, Het huis der vreugden (1922) ja Jenny Huysten (1923), kertovat elämästä teatterissa ja sen ympärillä. Hän asui Lontoossa dramaturgina vuosina 1912–1921, ja ne perustuvat hänen omiin vaiheisiinsa.
Varsinainen menestysromaani oli 1925 ilmestynyt De opstandigen, joka on Coornveltin perheen kolmen naissukupolven kamppailua yhteiskunnallisen tasa-arvon saavuttamiseksi sekä ankaraa kalvinistista ympäristöä vastaan. De opstandigenin ilmestyttyä van Ammers-Küllerin maine kasvoi. Hän luennoi Englannissa ja Saksassa. Sukutarinan muotoon puettu kertomus tuntui soveltuvan hyvin van Ammers-Küllerin kertojanlaadulle, niinpä hän jatkoi lajin kirjoittamista. Seurasi lisää historiallisia romaaneja, trilogia Heren, knechten, en vrouwen (1934–1938, myöhemmin otsikoitu uudestaan De Tavelincks), joka on amsterdamilaisen aatelisperheen kuvaus vuosilta 1778–1815, ja Elzelina (1940), joka kertoo hollantilaisnaisesta vuosina 1776–1845, sekä Ma (1943), perhekronikka vuosilta 1871–1901.
Van Ammers-Küllerin suosio hiipui toisen maailmansodan jälkeen, sillä hän oli ollut sodan aikana saksalaismyönteinen.
Useita van Ammers-Küllerin teoksia on suomennettu 1930-luvulla. Arvostelevassa kirjaluettelossa teoksia luokitellaan sanoin ”kevyt ajanvietekirja” ja ”Taidetuotteena kirja ei ole erityisen merkillinen”.
Suomennokset

Tantalus: avioliittoromaani, suomentaja: Toini Jännes, WSOY 1929.
Naamiohuvit, suomentaja: Toini Jännes, WSOY 1930
Kapinalliset naiset, suomentaja: Toini Jännes, WSOY 1931 (Coornveltin naiset: 1)
Eeva ja omena: Puck Coornveltin avioliitto, suomentaja: Toini Jännes, WSOY 1932 (Coornveltin naiset 2)
Jenny näyttelee: (Jenny Heysten), suomentaja: Toini Jännes, WSOY 1932
Prinssi tuntematon, suomentaja: Toini Jännes, WSOY 1934
Naisten ristiretki (Vrouwenkruistocht), suomentaja: Toini Jännes, WSOY 1939 (Coornveltin naiset: 3)
Vastavirtaan: nuorisoromaani, suomentaja: Toini Jännes, WSOY 1934
John Shirley-Quirk

John Stanton Shirley-Quirk CBE (28. elokuuta 1931 Liverpool – 7. huhtikuuta 2014 Bath) oli brittiläinen oopperalaulaja, äänialaltaan bassobaritoni.
Elämä ja ura

Shirley-Quirk lauloi lukioaikoinaan kuorossa ja soitti viulua. Tämän jälkeen hän opiskeli kemiaa ja fysiikkaa Liverpoolin yliopistossa, mutta jatkoi lauluopintoja Austen Carnegien johdolla. Kansalaispalveluksen Shirley-Quirk suoritti opettamalla luonnontieteitä Britannian kuninkaallisten ilmavoimien palveluksessa, ja tämän jälkeen hän pääsi kemian luennoitsijaksi Acton Technical Collegeen, joka nykyään on osa Brunelin yliopistoa. Musiikissa hän sai vielä opetusta Lontoossa Roy Hendersonilta. Shirley-Quirkista tuli myös St Paulin katedraalin laulaja. Häneen vaikuttivat vahvasti Dietrich Fischer-Dieskau ja Peter Pears, kuten hänen ikäluokassaan oli yleistä.
Vuonna 1961 Shirley-Quirk oli varaesiintyjänä Gregor Mittenhoferin roolissa Hans Werner Henzen Elegy for Young Loversin Britannian-ensiesityksessä Glyndebournen festivaalilla; varsinaisena roolin esittäjänä oli Carlos Alexander. Seuraavana vuonna Shirley-Quirkilla oli oma rooli tohtorina Pelléas et Mélisandessa Sussexissa. Vuonna 1970 hän pääsi tulkitsemaan Mittenhoferin roolin Edinburghin festivaalilla Skotlannin oopperan kanssa. Benjamin Britten kuuli Shirley-Quirkin esiintymisen Johann Sebastian Bachin Jouluoratoriossa Ipswichissä vuonna 1963, ja laulaja pääsikin liittymään Brittenin English Opera Groupiin.
Vuonna 1973 Shirley-Quirk teki ensiesiintymisensä Covent Gardenissa Brittenin Kuolema Venetsiassa -oopperan esityksessä. Seuraavana vuonna hän debytoi Metropolitan-oopperassa samassa teoksessa. Vuonna 1974 hän myös esiintyi Proms-festivaalin viimeisessä illassa Charles Grovesin johdolla William Waltonin Belshazzar's Feast -teoksen esityksessä säveltäjän ollessa läsnä. Shirley-Quirk levytti Brittenin keskeisiä teoksia yhteistyössä säveltäjän kanssa; näiden joukossa oli merkittävä War Requiemin tulkinta Richard Hickoxin johtaman Lontoon sinfoniaorkesterin kanssa.
Vuonna 1982 Shirley-Quirkista tuli Aldeburghin festivaalin avustava taiteellinen johtaja. Vuodesta 1991 hän työskenteli Baltimoren Peabody Instituten henkilökunnassa. Vuonna 2008 hän osallistui lahjoittajana Barack Obaman kampanjaan. Hän kuitenkin säilytti yhteytensä kotimaahansa ja Britteniin. Vuonna 2006 hänet nähtiin cameoroolissa Edinburghin festivaalilla Brian McMasterin jäähyväiskonsertissa, jossa esitettiin Nürnbergin mestarilaulajat.
Yksityiselämä

Shirley-Quirk meni vuonna 1955 naimisiin Patricia Hastien kanssa. Tämän kuoltua vuonna 1981 hän solmi uuden avioliiton kapellimestari, oboisti Sara Watkinsin kanssa. Tämäkin avioliitto kesti vaimon kuolemaan (1997) saakka. Shirley-Quirkin kolmas vaimo oli Teresa Perez, jonka kanssa avioliitto solmittiin vuonna 2009. Shirley-Quirkin kuollessa 82-vuotiaana syöpään Perez jäi leskeksi. Shirley-Quirkilla oli ensimmäisestä avioliitosta poika ja tytär; toisesta avioliitosta syntyivät poika ja kaksi tytärtä, joista toinen (Emily) kuoli vuonna 2001 sairastettuaan aplastista anemiaa.
John Campbell (kenraalikuvernööri)

| John Campbell |
| --- | --- |

Kanadan kenraalikuvernööri
 25. marraskuuta 1878 – 23. lokakuuta 1883  
Edeltäjä:  Frederick Hamilton-Temple-Blackwood
Seuraaja:  Henry Petty-Fitzmaurice
Henkilötiedot
Syntynyt: 6. elokuuta 1845 Lontoo, Englanti
Kuollut: 2. toukokuuta 1914 Cowes, Englanti
Arvonimi: Lornen markiisi Argyllin 9. herttua
John George Edward Henry Douglas Sutherland Campbell (6. elokuuta 1845 –  2. toukokuuta 1914) oli englantilainen aatelismies, joka toimi Kanadan kenraalikuvernöörinä 1878–1883.
Campbell sai Lornen markiisin arvonimen, kun hänen isästään tuli Argyllin herttua. (Englanninkielisessä kirjallisuudessa häneen viitataan siksi usein nimellä Lorne.)  Hän meni naimisiin kuningatar Viktorian tyttären prinsessa Louisen kanssa vuonna 1871. Vuonna 1878 Campbell nimitettiin Kanadan kenraalikuvernööriksi. Kuningatar Viktoriasta oli kauheaa, että tytär lähti niin kauas, mutta prinssi Albertin mielestä oli hyvä, että lapset osallistuivat siirtomaiden hallintaan.
Campbell perusti Kanadan taideakatemian (Royal Canadian Academy of Arts) 1880 ja tiedeakatemian (Royal Society of Canada) 1882. Hän viihtyi Kanadassa hyvin, paremmin kuin synkässä Britanniassa, ja esitteli maan länsiosat vaimolleen, joka oli myös ihastunut maisemiin ja ilmastoon. Pariskunta kuitenkin palasi Britanniaan vuonna 1883.
Vuonna 1900 Campbellista tuli isänsä kuoltua Argyllin 9. herttua. Hän julkaisi anoppinsa kuningatar Viktorian elämäkerran sekä kirjoja Kanadasta.
Juan de la Cierva

Juan de la Cierva
Ciervan autogiro
Juan de la Cierva (21. syyskuuta 1895 – 19. joulukuuta 1936) oli espanjalainen lentokoneinsinööri ja lentäjä. Hänen kuuluisin keksintönsä on vuonna 1919 kehitetty autogiro.
De la Cierva syntyi varakkaaseen perheeseen Murciassa. Hän pääsi lentokoneeseen jo poikana ja kiinnostui lentämisestä. Hän opiskeli insinööriksi, jonka jälkeen muutti Englantiin, missä skotlantilaisen teollisuusmiehen James G. Weirin tuella perusti Cierva Autogiro Company -yhtiön.
Espanjan sisällissodassa hän toimi Francon puolella. Hän kuoli 41-vuotiaana lento-onnettomuudessa Englannissa.
Cierva Autogiro Company lisenssivalmistaja saksalainen Focke-Achgelis kehitti vuoteen 1936 mennessä ensimmäisen täysin toimivan helikopterin, Focke-Wulf Fw 61:n.
Aiheesta muualla

Juan de la Cierva (englanniksi)